Йоханес Бобровски
Странникът

Превод от немски: Венцеслав Константинов, —

chitanka.info

Тъй привечер

реката зазвучава —

дихание дълбоко на горите;

небето прекосяват

провикващи се птици — брегове

на тъмнината; а над тях —

стареещи, припламват

звездните огньове…

Живях като човек. Вратите,

разтворени пред мен,

така и не броих —

но на заключените хлопах.

Тъй всякоя врата отворена е днес.

Пред мене Викащият се възправя

с разперени ръце. Отвред

към моята трапеза слизат думи.

Горите зазвучават,

в реката, дишаща, прелитат риби,

над мен небето сред огньове се люлее.

1962

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.